text: «Гэта неверагодна, каб, звальняючыся са Службы бяспекі, чалавек хоць на гадзіну пакінуў у сябе пасведчанне. Ён спачатку здае зброю, пасведчанне, потым атрымлівае абыходны ліст і іншае. Людзі, асабліва моладзь, якія ў тэлеграм-каналах сядзяць, гэтага ж не разумеюць. І яны глядзяць: нават у Службе бяспекі супраць Прэзідэнта. Вось такія фэйкі, і мы з гэтым павінны жыць. Але мы павінны трымаць галаву на плячах і людзям растлумачваць, што адбываецца»— сказаў Прэзідэнт.
  «Яны што, нас штурхаюць на несумленнасць, як яны паводзяць сябе? Зразумела, што за імі стаяць лялькаводы. Яны і ў Польшчы жывуць, і з Расіі падкідваюць. Мы пра гэта пры сустрэчы ў найбліжэйшы час з Прэзідэнтам Пуціным пагаворым», — канстатаваў Аляксандр Лукашэнка.
  Па яго меркаванні, сітуацыя ўскладняецца і тым, што выкарыстоўваюцца самыя сучасныя тэхналогіі, ідзе з-за межаў умяшанне ў справы краіны.
  «Мы не ядзерная дзяржава, мы не можам узяць ядзерную баегалоўку, размахваць і крычаць — пра гіпергукавую зброю, што мы вам адкажам. Мы звычайная сярэднееўрапейская краіна, міралюбівая, накіраваная на спакойнае жыццё, і пагражаць у сувязі з гэтым мы не можам», — сказаў Прэзідэнт.